CELEX: 32018R0995
Language: bg
Date: 2018-07-12 00:00:00
Title: Регламент за изпълнение (ЕС) 2018/995 на Комисията от 12 юли 2018 година за изменение на Регламент за изпълнение (ЕС) 2016/2080 по отношение на периодите за подаване на тръжни предложения

16.7.2018   
            
            
               BG
            
            
               Официален вестник на Европейския съюз
            
            
               L 178/4
            
         РЕГЛАМЕНТ ЗА ИЗПЪЛНЕНИЕ (ЕС) 2018/995 НА КОМИСИЯТА
   от 12 юли 2018 година
   за изменение на Регламент за изпълнение (ЕС) 2016/2080 по отношение на периодите за подаване на тръжни предложения
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1),
   като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 28 от него,
   като има предвид, че:
   
               (1)
            
            
               С Регламент за изпълнение (ЕС) 2016/2080 на Комисията (3) бе открита тръжна процедура за продажба на обезмаслено мляко на прах. Първоначално в регламента се предвиждаха по две частични покани за участие в търг месечно, с изключение на месеците август и декември.
            
         
               (2)
            
            
               Регламент (ЕС) 2016/2080 бе изменен с Регламент за изпълнение (ЕС) 2017/472 на Комисията (4), при което броят на периодите, през които могат да се подават тръжни предложения, бе намален на един месечно и отпадна възможността за подаване на тръжни предложения през месец август.
            
         
               (3)
            
            
               Натрупаният опит от реализираните през 2018 г. частични покани за участие в търг показа, че при сегашните пазарни условия има все по-голям интерес към участие в търга. Поради това е целесъобразно да се възстанови първоначалният брой на периодите, през които могат да се подават тръжни предложения, и да се предвиди такъв период през месец август.
            
         
               (4)
            
            
               Предвид това, че периодът през месец август приключва в четвъртия вторник, за да се избегне организирането на два търга в две последователни седмици, е целесъобразно да има само един период през септември.
            
         
               (5)
            
            
               С оглед на гореизложеното Регламент за изпълнение (ЕС) 2016/2080 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 2, параграф 2 от Регламент за изпълнение (ЕС) 2016/2080 се заменя със следното:
   
      „2.   Периодите, през които могат да бъдат подавани тръжни предложения в отговор на втората и последващите частични покани, започват от първия работен ден след края на предходния период. Те приключват в 11:00 часа (брюкселско време) на първия и третия вторник от месеца. Независимо от това, през август периодът приключва в 11:00 часа (брюкселско време) на четвъртия вторник, през септември — в 11:00 часа (брюкселско време) на третия вторник, а през декември — в 11.00 ч (брюкселско време) на втория вторник. Ако вторник е официален празничен ден, крайният срок е 11:00 часа (брюкселско време) на предходния работен ден.“
   
   Член 2
   Настоящият регламент влиза в сила на 18 юли 2018 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юли 2018 година.
      
         
            За Комисията,
         
         
            от името на председателя,
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      (2)  ОВ L 206, 30.7.2016 г., стр. 71.
   
      (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).
   
      (4)  Регламент за изпълнение (ЕС) 2017/472 на Комисията от 15 март 2017 г. за изменениe на Регламент за изпълнение (ЕС) 2016/2080 по отношение на периодите за подаване на тръжни предложения (ОВ L 73, 18.3.2017 г., стр. 5).